بیر بوسه تمنّا ائله دیم یار نازا قویدی
قیشدیر دئدی وعده ی وصلین یازا قویدی
بیلمم منی گورجک نییه سرعتله سووشدی
یالواردیم ایاق تورموزا قویسون گازا قویدی
لطف ائیله دئدیم قویما بو عشقین کوزی سونسون
چونبلدی بیر آز مجمر عشقه آزا قویدی
اصرار ائله دیم لطفووی آرتیر بو حقیره
چوخلوق دئدی پوخلوقدی بناسین آزا قویدی
کونلوم قوشون، اوول؛ اوزی پروازه گتیردی
سونرا منی مرج ائیله مه گه قوشبازا قویدی
آهیم دالیسیجان او قَدَر کئش تک، اوزاندی
اولچوب حسابین ساخلاماقی بزّازا قویدی
برکیدی اَتیم پیشمه دی عشقین اوجاقیندا
باسدیردی کوله پیشمگیمی آشبازا قویدی
صادق بو غزلدن ایکی بیت ائیله دی انشا
لطف ائیله دی شعرین دالین عاصیم یازا قویدی
نوع مطلب :
برچسب ها :
لینک های مرتبط :
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab pes_Arab prs_Arab